**Ministru kabineta noteikumu projekta „Grozījumi Ministru kabineta 2020. gada 9. jūnija noteikumos Nr. 360 „Epidemioloģiskās drošības pasākumi Covid-19 infekcijas izplatības ierobežošanai”” sākotnējās ietekmes novērtējuma ziņojums (anotācija)**

|  |  |
| --- | --- |
| Tiesību akta projekta anotācijas kopsavilkums | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts paredz:   1. organizētā un kontrolētā veidā atļaut interešu izglītības un profesionālās ievirzes izglītības programmu audzēkņu sporta treniņus (nodarbības) arī iekštelpās, nosakot obligātos epidemioloģiskās drošības pasākumus; 2. palielināt personu skaitu, kas vienlaikus var atrasties ārtelpu sporta sacensību norises vietā (no 300 personām palielinot līdz 500 personām), kamēr 14 dienu kumulatīvais Covid-19 gadījumu skaits uz 100 000 iedzīvotāju nepārsniedz 120. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 1. Epidemioloģiskās drošības likuma 3. panta otrā daļa un Covid-19 infekcijas izplatības pārvaldības likuma 4. panta pirmās daļas 11. punkts. 2. Izglītības un zinātnes ministrijas iniciatīva. 3. Nepieciešamība iespējami drīzā laikā organizētā un kontrolētā veidā atļaut interešu izglītības un profesionālās ievirzes izglītības programmu audzēkņu sporta treniņus (nodarbības) arī iekštelpās, nosakot obligātos epidemioloģiskās drošības pasākumus. 4. Nepieciešamība palielināt personu skaitu, kas vienlaikus var atrasties ārtelpu sporta sacensību norises vietā (no 300 personām palielinot līdz 500 personām), kamēr 14 dienu kumulatīvais Covid-19 gadījumu skaits uz 100 000 iedzīvotāju nepārsniedz 120. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2020. gada 9. jūnija noteikumu Nr. 360 „Epidemioloģiskās drošības pasākumi Covid-19 infekcijas izplatības ierobežošanai” (turpmāk – Noteikumi Nr.360) 32.718.2. apakšpunktu ir pārtraukta sporta treniņu (nodarbību), tai skaitā individuālo apmeklējumu, norise iekštelpās, izņemot 32.718.3. apakšpunktā[[1]](#footnote-1) un 38.27 punkta ievaddaļā minētajām personām[[2]](#footnote-2), sporta treniņus (nodarbības) bērnu diennakts nometnēs, kā arī, ievērojot 32.718.5. apakšpunktā minētos nosacījumus, arī 38.34 punkta ievaddaļā minētajām personām[[3]](#footnote-3). Vienlaikus Noteikumu Nr.360 32.11 punkts nosaka epidemioloģiskās drošības pasākumus, kurus izpildot, interešu izglītības un profesionālās ievirzes izglītības programmu audzēkņu sporta treniņi (nodarbības) tomēr drīkstētu notikt arī iekštelpās, tomēr minētais regulējums vēl nav stājies spēkā, jo Noteikumu Nr.360 90. punkts nosaka, ka par 32.11 punkta piemērošanas uzsākšanu tiek pieņemts atsevišķs Ministru kabineta lēmums, izvērtējot epidemioloģisko situāciju.  Izvērtējot esošo epidemioloģisko situāciju, ņemot vērā faktu, ka ar Covid-19 saslimušo skaits turpina samazināties (turpina samazināties 14 dienu kumulatīvais rādītājs uz 100 000 iedzīvotājiem), kā arī to, ka salīdzinoši daudzos sporta veidos to specifikas vai treniņprocesam nepieciešamās sporta infrastruktūras specifikas dēļ bez iekštelpu treniņiem nav iespējams pilnvērtīgi attīstīt konkrētā sporta veida prasmes un iemaņas, Ministru kabinetam ir pamats lemt arī par iespēju organizētā un kontrolētā veidā atļaut interešu izglītības un profesionālās ievirzes izglītības programmu audzēkņu sporta treniņus (nodarbības) arī iekštelpās, nosakot obligātos epidemioloģiskās drošības pasākumus. Nosacījumi iekštelpu sporta treniņu (nodarbību) apmeklēšanai tika izvērtēti un atbalstīti arī Starpinstitūciju darbības koordinācijas grupas 2021. gada 28. jūnija sēdē un paredz, ka:   1. vienā treniņgrupā vienlaikus organizēti drīkstēs pulcēties ne vairāk kā 20 audzēkņi; 2. vienai personai jānodrošina ne mazāk kā 25 m2 no apmeklētājiem pieejamās sporta norises vietas telpu platības (publiskas lietošanas peldbaseinā – 15 m2 no ūdens virsmas platības), sporta treniņa (nodarbības) telpu (kurā notiek treniņprocess) piepildījums nedrīkst pārsniegt 20 % no maksimāli iespējamā cilvēku skaita, ko pieļauj šo telpu infrastruktūra. Ņemot vērā publiskas lietošanas peldbaseinu specifiku, regulējums paredz noteikt, ka 25 metru publiskas lietošanas peldbaseinā drīkstētu atrasties līdz četrām personām vienā peldēšanas celiņā, savukārt 50 metru publiskas lietošanas peldbaseinā drīkstētu atrasties līdz sešām personām vienā peldēšanas celiņā). Attiecībā uz vienai personai nodrošināmo platību gan jāatzīmē, ka, ņemot vērā Noteikumu Nr.360 14.62. apakšpunktā noteikto, līdz brīdim, kamēr 14 dienu kumulatīvais Covid-19 gadījumu skaits uz 100 000 nepārsniegs 120, vienai personai sporta audzēkņu treniņos (nodarbībās) būs jānodrošina nevis 25 m2, bet gan 15 m2 no pieejamās platības, kā arī nebūs jāievēro prasība par telpas infrastruktūras noslodzi 20 % no maksimāli iespējamā cilvēku skaita. Skaidrojam, ka Noteikumu Nr.360 14.62. apakšpunktā minētais regulējums būs attiecināms arī uz interešu izglītības un profesionālās ievirzes izglītības programmu audzēkņu sporta treniņiem (nodarbībām) iekštelpās, jo, paredzot audzēkņu un nodarbināto, kuri, veicot darba pienākumus, nonāk ciešā saskarē ar audzēkņiem, iknedēļas testēšanu, šīs personas tiesību normu piemērošanas praksē pēc būtības ir pielīdzināmas t.s. dzeltenajam drošības režīmam, t.i., personām, kurām ir sadarbspējīgs testēšanas sertifikāts. Tomēr minētā pielīdzināšana ir attiecināma tikai uz interešu izglītības un profesionālās ievirzes izglītības programmu audzēkņiem un nav interpretējama plašāk. Tāpat tiesību normu piemērošanas nolūkā skaidrojam, ka uz interešu izglītības un profesionālās ievirzes izglītības programmu audzēkņu treniņgrupas lielumu un vienai personai nodrošināmo platību nav attiecināms Noteikumu Nr.360 14.65. apakšpunktā noteiktais vispārīgais profesionālās ievirzes izglītības un interešu izglītības regulējums, jo Noteikumu Nr.360 14.62. apakšpunkts ir speciālā tiesību norma pret Noteikumu Nr.360 14.65. apakšpunktu; 3. mācību procesu īsteno, veicot audzēkņu un nodarbināto, kuri, veicot darba pienākumus, nonāk ciešā saskarē ar audzēkņiem, iknedēļas testēšanu. Audzēkņu testēšanu varēs neveikt, ja audzēkņu skaits grupā ir ne vairāk kā pieci. Tāpat Covid-19 testu varēs neveikt 38.27 punkta ievaddaļā minētās personas (t.i., personas ar sadarbspējīgu vakcinācijas pret Covid-19 vai Covid-19 pārslimošanas sertifikātu). Atzīmējams, ka iknedēļas testēšana (pēc būtības obligātais rutīnas skrīnings) tiks organizēta vispārējā kārtībā, tai skaitā noteiktas personu kategorijas iekļaujot valsts apmaksātā testēšanas programmā; 4. iekštelpu sporta norises vietas apmeklējuma laikā būs jāievēro divu metru distance, izņemot sporta treniņa (nodarbības) telpā, kurā notiek treniņprocess. Tādejādi būtu iespējams norisināties pilnvērtīgiem audzēkņu treniņiem atbilstoši katra sporta veida specifikai, jo tiktu atļauti grupu treniņi arī sporta veidos, kuros ir fizisks kontakts starp sportistiem; 5. sporta treniņš (nodarbība) ir jāvada personai, kura atbilst normatīvajos aktos par sporta speciālistu sertifikāciju noteiktajām prasībām (t.i., personas atbilst Ministru kabineta 2010.gada 26.janvāra noteikumiem Nr.77 „Noteikumi par sporta speciālistu sertifikācijas kārtību un sporta speciālistam noteiktajām prasībām”); 6. sporta treniņa (nodarbības) laiks nedrīkst nepārsniedz 90 minūtes; 7. nedrīkst izmantot ģērbtuves, izņemot publiskas lietošanas peldbaseinā, ja piepildījums ģērbtuvēs nepārsniedz 25 %. Tāpat tiktu izvirzīta prasība, ka audzēkņi ierodas uz nodarbībām pēc iespējas ietērpušies treniņu apģērbā, kā arī pārģērbšanas un aprīkojuma uzlikšana un noņemšana jāorganizē, ievērojot ne mazāk kā divu metru distanci; 8. sporta treniņā (nodarbībā) nedrīkstēs iesaistīt audzēkņus, kas jaunāki par 5 gadiem, izņemot audzēkņus peldētapmācības programmā. Tādejādi arī agrīnas specializācijas sporta veidos būtu iespējams aizvadīt pilnvērtīgus treniņus iekštelpās, kā arī tiks ņemta vērā peldētapmācības specifika, kur apmācības process dažkārt tiek sākts vēl agrāka vecuma audzēkņiem; 9. būs jānodrošina atbilstoša ventilācija, lai nepieļautu CO2 koncentrāciju gaisā virs 1000 ppm, vai jāveic regulāra telpu vēdināšana ik pēc 90 minūtēm vismaz 20 minūtes; 10. sporta treniņā (nodarbībā) nedrīkstēs piedalīties personas, kuras nav tieši iesaistītas tā organizēšanā un norisē, tai skaitā audzēkņu vecāki vai likumiskie pārstāvji, kā arī telpā, kur notiek sporta treniņš (nodarbība), nedrīkstēs tikt organizēti nekādi citi pasākumi. 11. pirms sporta treniņa (nodarbības) būs pienākums tā organizatoram būs pienākums laikus apzināt sporta treniņā (nodarbībā) iesaistīto audzēkņu skaitu. Tāpat tiks izvirzīta prasība, ka sporta treniņš (nodarbība) notiek pēc nodarbību saraksta un tiek nodrošināta audzēkņu un iesaistīto darbinieku reģistrācija (vārds, uzvārds, kontaktinformācija). Saslimšanas gadījumā pēc Slimību profilakses un kontroles centra pieprasījuma būs pienākums nodot audzēkņu un sporta treniņos (nodarbībās) iesaistīto darbinieku personu datus, kā arī informāciju par sporta treniņu (nodarbības) norises datumiem un vietām/telpām); 12. tiks noteikti papildus pienākumi sporta treniņa (nodarbības) organizatoram, tai skaitā:     1. pienākums ievērot attiecīgā sporta veida Sporta likumā noteiktajā kārtībā atzītās sporta federācijas izstrādātu sporta treniņu (nodarbību) drošības protokolu, kā arī iekštelpu sporta norises vietas iekšējās kārtības noteikumus;     2. sadarbībā ar iekštelpu sporta norises vietas darbiniekiem kontrolēt, kā audzēkņi, sporta darbinieki un citas personas iekštelpu sporta norises vietas apmeklējuma laikā ievēro tām noteiktos pienākumus;     3. noteikt atbildīgo personu, kas organizē noteikto epidemioloģisko drošības pasākumu īstenošanu un informē darbiniekus, audzēkņus, viņu vecākus vai likumiskos pārstāvjus par minētajiem pasākumiem, norādot atbildīgo personu un tās kontaktinformāciju. Šai atbildīgai personai:        1. būs jāatrodas pakalpojuma sniegšanas vietā tā darbības laikā;        2. pēc uzraudzības un kontroles iestādes amatpersonas pieprasījuma būs jāsniedz nepieciešamā informācija par epidemioloģiskās drošības pasākumu īstenošanu sporta treniņa (nodarbības) norises vietā;        3. objektīvi pārbaudāmā veidā būs jāspēj identificēt un norādīt kontroles laikā sporta treniņa (nodarbības) norises vietā esošo personu skaits;        4. būs jāinformē vecāki vai likumiskie pārstāvji par nepieciešamību izvērtēt audzēkņa līdzdalību sporta treniņā (nodarbībā), kā arī nodrošināt, ka audzēknis neapmeklē sporta treniņu (nodarbību), ja viņam ir akūtas veselības problēmas vai elpceļu infekcijas slimības pazīmes vai viņam ir jāievēro izolācijas, mājas karantīnas un pašizolācijas prasības.   Vienlaikus atbilstoši juridiskās tehnikas prasībām svītrojams Noteikumu Nr.360 90. punkts, tādejādi uzsākot minēto normu (32.11 punkta jaunās redakcija) piemērošanu līdz ar šo grozījumu spēkā stāšanās brīdi.  Noteikumu Nr.360 32.717.3. apakšpunkts paredz atļaut Sporta likumā noteiktā kārtībā atzīto sporta federāciju vai to juridisko biedru organizētās sporta sacensības ārtelpās, ja tiek ievēroti noteiktie nosacījumi. Viens no šādiem nosacījumiem ir Noteikumu Nr.360 32.717.3.3. apakšpunktā noteiktā prasība, ka sacensību norises vietā (autosportā – ātrumposma norises teritorijā) vienlaikus atrodas ne vairāk kā 300 personas (ieskaitot sportistus un darbiniekus, kas ir tieši saistīti ar sacensību norises nodrošināšanu, tai skaitā sporta darbiniekus, bet šo noteikumu 32.12 punktā minētajā gadījumā – neieskaitot skatītājus). Ņemot vērā faktu, ka ar Covid-19 saslimušo skaits turpina samazināties (turpina samazināties 14 dienu kumulatīvais rādītājs uz 100 000 iedzīvotājiem), Ministru kabinetam ir pamats lemt arī par iespēju atļaut palielināt personu skaitu, kas vienlaikus var atrasties ārtelpu sporta sacensību norises vietā (no 300 personām palielinot līdz 500 personām), kamēr 14 dienu kumulatīvais Covid-19 gadījumu skaits uz 100 000 iedzīvotāju nepārsniedz 120. Tādejādi arī tajos sporta veidos, kur to specifikas dēļ ir daudzas sacensību klases (piemēram, motosportā) vai daudzas disciplīnas, būs iespējams pilnvērtīgi aizvadīt Latvijas čempionātus. Pārējās prasības, tai skaitā par visu iesaistīto personu akreditāciju, tiek saglabātas. Minētais priekšlikums tika atbalstīts arī Starpinstitūciju darbības koordinācijas grupas 2021. gada 28. jūnija sēdē.  Ievērojot minēto, Izglītības un zinātnes ministrija ir izstrādājusi Ministru kabineta noteikumu projektu „Grozījumi Ministru kabineta 2020. gada 9. jūnija noteikumos Nr. 360 „Epidemioloģiskās drošības pasākumi Covid-19 infekcijas izplatības ierobežošanai”” (turpmāk – Noteikumu projekts). |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projektu izstrādāja Izglītības un zinātnes ministrija. Noteikumu projekta izstrādes procesā notikušas konsultācijas ar Veselības ministriju un sporta nozares organizācijām. Noteikumu projekts izskatīts un atbalstīts Starpinstitūciju darbības koordinācijas grupas 2021. gada 28. jūnija sēdē, atbalstot tā virzību izskatīšanai Ministru kabinetā. |
| 4. | Cita informācija | Noteikumu projekts attiecas uz tūrisma, sporta un brīvā laika politiku (sporta politiku) un veselības politiku (sabiedrības veselības politiku). |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz interešu izglītības un profesionālās ievirzes izglītības programmu audzēkņiem, treneriem, iekštelpu sporta bāzēm, kā arī sporta treniņu (nodarbību) un sporta sacensību organizatoriem. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam būs pozitīva ietekme uz tautsaimniecību, jo, izpildot Noteikumu projektā minētos epidemioloģiskās drošības pasākumus, organizētā un kontrolētā veidā drīkstēs atsākt interešu izglītības un profesionālās ievirzes izglītības programmu audzēkņu sporta treniņus (nodarbības) arī iekštelpās, kā arī ārtelpu sporta sacensībās drīkstēs piedalīties vairāk sportisti. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Noteikumu šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Noteikumu projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Noteikumu projektu ir informētas sporta nozares organizācijas. |
| 2. | Sabiedrības līdzdalība projekta izstrādē | Noteikumu projekta izstrādes procesā notikušas konsultācijas ar sporta nozares organizācijām, kā arī jautājums izskatīts Starpinstitūciju darbības koordinācijas grupas 2021. gada 28. jūnija sēdē. |
| 3. | Sabiedrības līdzdalības rezultāti | Noteikumu projekts izskatīts un atbalstīts Starpinstitūciju darbības koordinācijas grupas 2021. gada 28. jūnija sēdē, atbalstot tā virzību izskatīšanai Ministru kabinetā. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Izglītības un zinātnes ministrija un sporta nozares organizācijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Izglītības un zinātnes ministre Anita Muižniece

Severs 67047935

edgars.severs@izm.gov.lv

1. Attiecināms uz Latvijas izlases (tai skaitā jauniešu un junioru), Latvijas Olimpiskās vienības un Latvijas Paralimpiskās vienības sportistu, komandu sporta spēļu starptautisko un augstāko līgu komandu sportistu (ja sporta sacensībās tiek izcīnīts Latvijas čempiona tituls pieaugušajiem), kā arī Murjāņu sporta ģimnāzijas un augstas klases sportistu sagatavošanas centru audzēkņiem. [↑](#footnote-ref-1)
2. Attiecināms uz personām ar sadarbspējīgu vakcinācijas pret Covid-19 vai Covid-19 pārslimošanas sertifikātu. [↑](#footnote-ref-2)
3. Attiecināms uz personām ar sadarbspējīgu testēšanas sertifikātu, kā arī uz tādiem treniņiem, kur vienā telpā vienlaicīgi sporto personas ar sadarbspējīgu vakcinācijas pret Covid-19, Covid-19 pārslimošanas sertifikātu un personām ar testēšanas sertifikātu. [↑](#footnote-ref-3)